Stephen A. Douglas

Stephen A. Douglas (1813-1861) esseva un politico statounitese, que tentava effectuar accordo inter proprietarios e liberatores de sclavos, e qui perdeva le concurso de esser le presidente del Statos Unite a Abraham Lincoln.

Douglas nasceva in le stato de Vermont in 1813. La ille studiava le lege. In 1833 ille cambiava su residentia a Illinois. Ille tosto deveniva un conductor del partito Democratic. Un orator brillante, ille esseva seligite al Camera del Representantes in 1842.

Douglas credeva in le idea de "expansion national". Ille supportava le annexion de Texas 1845, le Guerra mexican-statounitese 1846-1848, e opponeva le britannos in Oregon.

In 1846 ille esseva seligite al senato. Ille non esseva un proprietario de sclavos, totevia su marita esseva si. Ille luctava in le senato super le problema de sclavitude, volante pace inter le statos. In le principio ille voleva que le citatanos del territorios decider de permitter sclavos. Postea ille tentava a conservar le numero de statos sin o con sclavitude equal con tres actos: le Compromisso de Missouri 1820, le Compromisso de 1850 e le Acto de Kansas-Nebraska 1854. In 1857 le Corte Supreme del SUA declarava le actos illegal.

In 1860 le partito Democratic le seligeva su candidato pro le presidentia del SUA, totevia su opponente del partito Republican, Abraham Lincoln, vinceva. Douglas continuava a esser un senator de Illinois usque su morte de typho in 1861.

Referentias

https://britannica.com/biography/Stephen-A-Douglas

https://www.battlefields.org/learn/biographies/stephen-douglas

https://www.history.com/topics/us-government-and-politics/stephen-a-douglas